|  |
| --- |
| **IZVJEŠĆE O PROVEDENOM SAVJETOVANJU SA ZAINTERESIRANOM JAVNOŠĆU** |
| Naziv akta o kojem je savjetovanje provedeno: **Javna rasprava o prijedlogu:****ODLUKE O NAČINU I NAPLATI PARKIRANJA NA JAVNIM PARKIRALIŠTIMA NA PODRUČJU GRADA IVANCA**  |
| **Vrijeme trajanja savjetovanja:** Savjetovanje je provedeno u trajanju od 26. lipnja do 26. srpnja 2019. godine. |
| **Cilj i glavne teme savjetovanja** | Cilj provođenja savjetovanja sa zainteresiranom javnošću je upoznavanje javnosti s prijedlozima **ODLUKE O NAČINU I NAPLATI PARKIRANJA NA JAVNIM PARKIRALIŠTIMA NA PODRUČJU GRADA IVANCA**, te dobivanja mišljenja, primjedbi i prijedloga te eventualno prihvaćanje zakonitih i stručno utemeljenih mišljenja, primjedbi i prijedloga. |

|  |  |  |  |  |
| --- | --- | --- | --- | --- |
| **Red. br.** | **Naziv dionika (pojedinac, organizacija, institucija)** | **Članak na koji se odnosi primjedba/****prijedlog** | **Tekst primjedbe/prijedloga** | **Prihvaćanje/ neprihvaćanje primjedbe ili prijedloga** |
| 1. | Ivkom d.d. Ivanec | Članak 9.*Osim javnih parkirališta, u sustav naplate parkiranja mogu se uvesti i parkirališta**u vlasništvu pravnih i fiičkih osoba.* | Smatramo da je potrebno brisati ovaj članak.Obrazloženje: Zakonom o komunalnom gospodarstvu i Odlukom o komunalnim djelatnostima propisano je da se pod uslugama parkiranja na uređenim javnim površinama i u javnim garažama podrazumijeva upravljanje tim površinama i garažama, njihovo održavanje, naplata i kontrola naplate parkiranja i drugi poslovi s tim u vezi te obavljanje nadzora i premještanje parkiranih vozila na površinama javne namjene sukladno posebnim propisima. Pod navedenim uslugama ne podrazumijeva se pružanje usluga parkiranja na površinama i garažama koje nisu u vlasništvu jedinice lokalne samouprave. Molimo odgovor koji je pravni temelj za čl. 9. tj. uvođenja mogućnosti naplate parkinga na parkirališta u vlasništvu privatnih i fizičkih osoba, a pogotovo ako se odlukom uređuje parkiranje na javnim parkiralištima. | Prijedlog se ne prihvaća.Člankom 9. nacrta Odluke ne uvodi se i ne propisuje naplata parkiranja na parkiralištima u vlasništvu pravnih i fizičkih osoba.Međutim, spomenutom odredbom uvodi se tek mogućnost da pravne i fizičke osobe - vlasnici parkirališta na temelju obvezno – pravnog odnosa s organizatorom parkiranja uvedu naplatu parkiranja i na tim parkiralištima.To se posebice odnosi na parkirališta u vlasništvu fizičkih i pravnih osoba na kojima se očekuje veća frekvencija dolazaka i odlazaka vozila te bi dugotrajno parkiranje na takvim parkiralištima uzrokovalo nemogućnost parkiranja korisnicima određenih usluga (npr. Dom zdravalja, centar grada i sl.).Uostalom davatelj primjedbe kao organizatoru parkiranja trebalo bi biti poznato da trenutno ima u ugovornom odnosu 4 takva parkirališta prema informacijama dostupnim predlagatelju akta. |
| 2. | Ivkom d.d. Ivanec | Članak 21. | Predlažemo dopuniti čl. 21. s odredbom, da je uvedena i kupovina karte putem Park Wallet mobilne aplikacijeObrazloženje: Park Wallet aplikacija je besplatna, bez ikakvog troška prema operateru, te omogućuje plaćanje parkiranja na parkiralištima Grada Ivanca. Karta je kupljena kada se kroz aplikaciju provede naplata | Prijedlog se ne prihvaća.Predlagatelj Odluke ocjenjuje da je odredba članka 21. cjelovita i razumljiva stoga nema potrebe uvoditi pojedinosti koje su podložne izmjenama ( izmjenom postojeće ili uvođenjem novih mobilnih aplikacija ukazuje se potreba za učestalim izmjenama Odluke).  |
| 3. | Ivkom d.d. Ivanec | Članak 22. U stavku 1. navedeno je da korisnik mora kupiti kartu u roku od 5 (pet) minuta. | Predlažemo produženje na 10 minuta. | Prijedlog se ne prihvaća.Vrijeme od 5 min. smatra se dostatnim za kupnju parkirne karte, a produženim vremenom stvorila bi se veća frekvencija i manevriranje vozila po javnim parkiralištima, otežana kontrola njiva praćenja kao i umanjena dostupnost slobodnih parkirnih mjesta.  |
| 4. | Ivkom d.d. Ivanec | Članak 23.Stavak 4. govori da povlaštena stanarska karta može biti mjesečna, polugodišnja i godišnja. | Predlažemo da se izbriše vrsta mjesečne povlaštene parkirališne karte (stanarske) jer samim time što je već povlaštena, a radi kvalitetnije praćenje rokova i naplate istih, kao i smanjivanja troškova obrade dovoljno je da budu samo polugodišnja karta i godišnja (kao i kod radničke karte). | Prijedlog se ne prihvaća.Zbog povećane mobilnosti građana kao trenda koji egzistira u posljednje vrijeme na globalnoj razini, a reflektira se i lokalno (npr. rad u inozemstvu) ocjenjuje se da je polugodišnje razdoblje prevelik period za plaćanje usluge koja se ne koristi. |
| 5.  | Ivkom d.d. Ivanec | Članak 29. st.3. | Predlažemo dopuniti lokacije povlaštenih stanarskih karata.Obrazloženje: Zašto samo na navedenim parkiralištima 2. Zone obzirom da tvrtki ima i u Malezovoj (bivši Talis) i možda na još nekoj od lokacija u Gradu? | Prijedlog se ne prihvaća.Člankom 29. st. 3. nacrtom Odluke uređene su odredbe o povlaštenoj (radničkoj) parkirališnoj karti na parkiralištima 2. Zone, dok davatelj primjedbe u tekstu primjedbe predlaže dopuniti lokacije povlaštenih stanarskih karata. |
| 6.  | Ivkom d.d. Ivanec | Članak 31.…..istu je dužan vratiti Organizatoru parkiranja radi poništenja. | Kako parkirališna (radnička) karta nije u fizičkom obliku treba pisati: obavijestiti Organizatora parkiranja pisanim putem ili osobno u prostorijama Organizatora parkiranja u roku od 15 dana od nastanka promjene. (kako bi korisnika brisali iz evidencije). | Prijedlog se ne prihvaća.Izgled i sadržaj mjesečne odnosno druge parkirališne karte određuje organizator parkiranja uz prethodnu suglasnost nadležno gradskog upravnog tijela što podrazumijeva da bi parkirališna karta trebala biti izdana i u fizičkom obliku. |
| 7. | Ivkom d.d. Ivanec | Članak 36. st. 2.Naljepnice i rješenja za dobivanje znaka pristupačnosti za korištenje parkiralištaza invalide na pismeni zahtjev invalida izdaje nadležno tijelo državne. | Nedovršena rečenica, potrebno je dopuniti na koje nadležno tijelo državne se misli. | Prijedlog se ne prihvaća.Predlagatelj ocjenjuje da je članak 36. st. 2. nacrta Odluke cjelovit i potpun, obzirom da bi svaka izmjena ustrojstva tijela državne uprave, odnosno izdavatelja predmetnog znaka kao posljedicu imala provedbu procedure izmjene Odluke čime se dovodi u pitanje efikasnosti i ekonomičnost tijela jedinice lokalne samouprave. |
| 8. | Ivkom d.d. Ivanec | Članak 41.Cijena parkirališnih karata, ovisno o njihovoj vrsti i parkirališnim zonama,utvrđuje se posebnom odlukom sukladno odredbama zakona, odluka gradskih tijela iove Odluke. | „Cijenu, način obračuna i način plaćanja usluge parkiranja na parkiralištima pod naplatom Organizator parkiranja određuje na način propisan Zakonom o komunalnom gospodarstvu i posebnim propisima.“.Obrazloženje: Predložena izmjena znači da to onda podrazumijeva postupak iz navedenog zakona, davanje suglasnosti Gradonačelnika i uz mišljenje Savjeta potrošača pri gradu Ivancu (vidi članak 55. Spomenutog zakona).. | Prijedlog se ne prihvaća.Članak 41. Odluke u osnovi tj. u dijelu kojem se navodi: „*cijena parkirališnih karata utvrđuje se sukladno odredbama zakona“* svodi se na predloženu izmjenu i podrazumijeva primjenu čl. 55. spomenutog Zakona i izuzev predložene izmjene, stoga se radi samo o drugačijem oblikovanju teksta predmetne odredbe. |
| 9. | Ivkom d.d. Ivanec | Članak 43. st. 1.Iznimno, Gradonačelnik može privremeno osloboditi plaćanje naknade za parkiranje i druge korisnike. | Nejasno definirano koje korisnike, kako i u kojem razdoblju, odnosno nisu jasni kriteriji za oslobođenje.Obrazloženje: Smatramo da je potrebno definirati da se privremeno oslobađanje traži pisanim zahtjevom, a Gradonačelnik onda donosi odluku ili rješenje ili zaključak o privremenom oslobađanju. Naime, oslobađanje bez jasnih kriterija može utjecati na prihode Organizatora parkiranja. | Prijedlog se ne prihvaća.Citiranim člankom jasno je navedeno da kriterije za oslobođenje i korisnike kao ovlaštenike tog prava utvrđuje Gradonačelnik, stoga isti nisu utvrđeni ovom Odlukom jer bi se u suprotnom definirali na temelju dvije osnove.Navedenu primjedbu regulira st. 2. čl. 43. nacrta Odluke, koji upravo govori o zahtjevu korisnika i prigodama zbog kojih se može oslobođenje i dobiti.  |
| 10. | Ivkom d.d. Ivanec | Članak 48. st. 1. Opće uvjete isporuke komunalne usluge donosi Organizator parkiranjasukladno odredbama ove Odluke uz prethodnu suglasnost Gradskog vijeća. | Mislimo da bi bilo u redu Odlukom propisati rok u kojem je Organizator parkiranja dužan donijeti Opće uvjete. | Prijedlog se ne prihvaća.Zakon o komunalnom gospodarstvu u dijelu u kojem regulira opće uvjete isporuke komunalne usluge ne spominje rok u kojem ih je isporučitelj komunalne usluge tj. Organizator parkiranja dužan donijeti. Jedini rok koji Zakon navodi sadržan je u čl. 133. st. 3. Zakona, i iznosi 6 mjeseci od dana stupanja na snagu Zakona.Podrazumijeva se da će Organizator parkiranja Opće uvjete donijeti u razumnom roku.  |
| Drugih primjedbi i prijedloga nije bilo. |